Coordenadas: 56°49′57″N 60°34′25″L﻿ / ﻿56.832480570619, 60.573541375322

O **Estadio Central de Ekaterimburgo** (en ruso: *Центра́льный стадио́н*), tamén denominado **Ekaterimburgo Arena**, é un estadio de fútbol ruso da cidade de Ekaterimburgo. Aquí disputa os seus partidos como local o FC Ural Ekaterimburgo que milita na Liga Premier de Rusia. A instalación foi inaugurada no ano 1957 para albergar multitude de eventos deportivos e de entretemento. En 2006 e 2014 sufriu dúas fortes renovacións. Actualmente conta cunha capacidade de 23.000 espectadores. Durante a celebración da Copa Mundial de Fútbol 2018 acadou unha capacidade de 35.000 espectadores grazas á colocación de 12.000 bancadas provisionais.

Foi unha das 12 sedes do Copa Mundial da FIFA 2018, das cales foi o estadio situado máis ao leste de todos. Ademais, foi a única sede localizada na zona asiática de Rusia.

Historia
--------

O Estadio Central foi construído en 1957. Nesa zona da cidade xa existiran outras instalacións deportivas dende o ano 1900 como: o Velódromo, o Estadio Rexional... Neses primeiros anos trala súa construción converteuse nun dos escenarios de patinaxe de velocidade sobre xeo máis importantes de todo mundo. Acolleu os Campionatos do Mundo desa especialidade en 1959, así como numerosos campionatos da Unión Soviética (1958, 1962, 1964 e 1966). Nesas competicións chegaron a baterse récord mundiais. O estadio tamén chegou a albergar en varias ocasións a Espartaquiada e moitas outras competicións rusas e internacionais.

Reconstrución en xaneiro de 2017.
Xa no século XXI, a construción sufriu dúas remodelacións. Entre setembro de 2006 e 2011 deuse a primeira delas. Tras coñecerse que fora elixido sede para o Mundial de Fútbol Rusia 2018, en 2015 iniciouse unha importante reconstrución e modernización do estadio. As esixencias da FIFA sobre a capacidade mínima de 35.000 espectadores para que unha instalación poida albergar partidos dun Mundial, fixo necesaria a colocación de bancadas temporais no estadio durante o evento. Estas levantaronse nas tribunas leste e oeste, que sumaron un 30% do número de bancadas coas que contaba o estadio. Ademais, con esta reconstrución dotouse de altos niveis de servizos e seguridade ao edificio.

O interior da instalación reúne un campo de fútbol de herba natural de 105x68 e unha pista de atletismo arredor con oito rúas, áreas para salto de lonxitude, triplo salto e zona para lanzamento de peso. Tanto a pista como o campo foron axustados ás normativas de FIFA, UEFA e Federación Rusa de Atletismo, así como para a celebración de eventos culturais e concertos.

Mundial de Fútbol Rusia 2018
----------------------------

| Data | Local | Res. | Visitante | Rolda | Asistencia |
| --- | --- | --- | --- | --- | --- |
| 15 de xuño de 2018 | Exipto Exipto | 0 - 1 | Uruguai Uruguai | Grupo A | 27.015 |
| 21 de xuño de 2018 | Francia Francia | 1 - 0 | Perú Perú | Grupo C | 32.789 |
| 24 de xuño de 2018 | Xapón Xapón | 2 - 2 | Senegal Senegal | Grupo H | 32.572 |
| 27 de xuño de 2018 | México México | 0 - 3 | Suecia Suecia | Grupo F | 33.061 |
|

Estadio antes do Mundial
------------------------

* Antiga fachadaAntiga fachada
* Vista exteriorVista exterior
* Interior do estadioInterior do estadio

Notas
-----



| * v
* c
* e
Copa Mundial da FIFA Rusia 2018 |
| --- |
| Grupos | 
* Grupo A
* Grupo B
* Grupo C
* Grupo D
* Grupo E
* Grupo F
* Grupo G
* Grupo H

 |
| Fase final | 
* Oitavos de final
* Cuartos de final
* Semifinais
* Terceiro e cuarto posto
* Final

 |
| Sedes | 
* Moscova
* San Petersburgo
* Sochi
* Samara
* Kazán
* Rostov do Don
* Volgogrado
* Nizhnii Novgorod
* Saransk
* Ekaterimburgo
* Kaliningrado

 |
| Estadios | 
* Luzhniki
* Otkritie Arena
* Krestovsky
* Olímpico de Sochi
* Cosmos Arena
* Kazán Arena
* Rostov Arena
* Volgogrado Arena
* Estadio de Nizhnii Novgorod
* Mordovia Arena
* Estadio Central
* Estadio de Kaliningrado

 |